Private Benjamin , hín sígilda Goldie Hawn her-gamanmynd frá 1980 , verður endurgerð innan skamms . Rebel Wilson mun fara með aðalhlutverkið , hlutverkið sem Hawn lék í upprunalegu myndinni . Í nýju myndinni verður þó aðeins breytt út frá upprunalegu myndinni , og aðalpersónan er nú orðin menningarsnauður sveitamaður ( redneck ) , sem flýr leiðinlegt líf sitt og gengur í herinn . Variety greinir frá þessu . Hawn var tilnefnd til Óskarsverðlauna fyrir leik sinn í myndinni , en myndin var sprenghlægileg saga um manneskju sem lendir í algjörlega nýjum aðstæðum þegar hún er plötuð til að ganga í bandaríska herinn , eftir að eiginmaður hennar fellur frá á brúðkaupsnóttinni þeirra . Wilson , 28 ára gömul , lék aðalhlutverkið í dans - og söngvamyndinni Pitch Perfect , og leikur um þessar mundir í sjónvarpsþáttunum Super Fun Night á ABC sjónvarpsstöðinni . Með Wilson í hernum , verður auðug borgarstelpa , sem vill einnig umbreyta lífi sínu . Hin ástralska Wilson mun á næstunni einnig leika í Pitch Perfect 2 .